FSMART รายได้บริการเติมเงินลด กดกำไรปี 65 หด 25% ยังใจดีปันผล 0.16 บ.
FSMART กำไรปี 65 หด 25% เหลือ 301.89 ลบ. จากปีก่อนกำไร 400 ลบ. รายได้บริการเติมเงินลด ยังใจดีปันผล 0.16 บ. XD วันที่ 9 มี.ค.66 จ่าย 3 พ.ค.66
FSMART กำไรปี 65 หด 25% เหลือ 301.89 ลบ. จากปีก่อนกำไร 400 ลบ. รายได้บริการเติมเงินลด ยังใจดีปันผล 0.16 บ. 
24 ก.พ. 2566

บริษัท ฟอร์ท สมาร์ท เซอร์วิส จำกัด (มหาชน) หรือ FSMART รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยรายได้รวมจากธุรกิจหลักปี 2565 เท่ากับ 2,238.64 ล้านบาท ลดลง 16.5% เปรียบเทียบกับปีก่อน จากภาวะเศรษฐกิจไม่ฟื้นตัว ขณะที่อัตราเงินเฟ้อที่สูงขึ้นจากปัจจัยราคาน้ำมันที่เพิ่มขึ้น กดดันกำลังซื้อของผู้ใช้บริการระดับกลางและล่างอย่างมาก กอปรกับสถานการณ์อุทกภัยที่รุนแรงกว่าปกติ อย่างไรก็ตาม บริษัทยังสามารถรักษายอดใช้บริการและฐานลูกค้าได้อย่างต่อเนื่อง โดยมีรายละเอียดดังต่อไปนี้
1) รายได้ผลตอบแทนจากการให้บริการเติมเงินโทรศัพท์ระบบเติมเงินล่วงหน้าและรับชําระเงินออนไลน์อื่นๆ (Commission) เท่ากับ 541.28 ล้านบาท ลดลง 27.8% เปรียบเทียบกับปีก่อน จากภาวะเศรษฐกิจที่ยังฟื้นตัวไม่เต็มที่และกำลังซื้อของลูกค้าลดลง กอปรกับพฤติกรรมลูกค้าเปลี่ยนมาใช้แพ็คเกจอินเตอร์เน็ตมือถือและใช้ช่องทางอื่นมากขึ้น
2) รายได้จากการให้บริการผ่านเครื่องรับชำระเงินอัตโนมัติ ( Service Charge) เท่ากับ 1,662.26 ล้านบาท ลดลง 13%เปรียบเทียบกับปีก่อน จากภาวะเศรษฐกิจที่ฟื้นตัวช้า เป็นผลกระทบจากค่าครองชีพที่สูงขึ้นจากราคาอาหารและพลังงาน แม้ว่ามีการเปิดประเทศ มีอัตราการจ้างงานที่เพิ่มขึ้น แต่อัตราเงินเฟ้อสูง ส่งผลให้สินค้ามีราคาสูง ส่งผลให้กำลังซื้อของลูกค้าที่ลดลงและความกังวลเรื่อง
นอกจากนั้นที่ประชุมคณะกรรมการบริษัทฯ เมื่อวันที่ 23 ก.พ.66 มีมติอนุมัติจ่ายปันผลจากดำเนินงานวันที่ 1 ก.ค.65 ถึงวันที่ 31 ธ.ค.65 เป็นเงินสดในอัตราหุ้นละ 0.16 บาท กำหนดขึ้นเครื่องหมาย XD วันที่ 9 มี.ค.66 และกำหนดจ่ายเงินปันผลในวันที่ 3 พ.ค.66